Moja Afrika (film)

Moja Afrika jest romantična filmska drama snimljena 1985. čiji je režiser i producent bio  Sydney Pollack, a glavne uloge su tumačili Robert Redford i Meryl Streep. Film je približno baziran na autobiografskom romanu Moja Afrika autora Isaka Dinesena (pseudonim autorice Karen Blixen), koji je bio objavljen 1937., sa dodatnim materijalom iz njenog romana Sjenke na travi i još nekih drugih izvora. Ovaj film je dobio 28 različitih filmskih nagrada, uključujući 7 nagrada Oskara. Roman je adaptiran u scenarij od strane pisca Kurta Luedtkea. Meryl Streep je glumila lik Karen Blixen dok je Redford glumio Denysa Fincha Hattona, a Klaus Maria Brandauer Barona Brora Blixena. Sporedne uloge su tumačili Michael Kitchen kao Berkeley Cole, Malick Bowens kao Farah, Stephen Kinyanjui kao šef, Michael Gough kao lord Delamere, Suzanna Hamilton kao Felicity, i manekenka Iman kao Mariammo. 

Radnja 
Imućna Dankinja odlazi u englesku koloniju u Africi i kupuje 1.000 hektara zemlje. Kako bi izbjegla usamljenost, ona predlaže brak svom prijatelju. On se slaže, ali uglavnom jer ona ima novac. Oni se slažu da počnu stočnu farmu i onda odlazi nazad u Dansku kako bi dobila novčana sredstva od svoje porodice, ali kad se vratila iznenadila se kad je saznala da je njen muž odlučio na svoju ruku da uzgaja kahvu, uprkos činjenici da se kahva nikada nije uzgajala na toj visini.

Prvi svjetski rat izbija i većina ljudi ide na jug kako bi zaštitili front, ali ona sama vodi dugu i opasnu liniju snabdjevanja, učeći mnogo o preživljavanju i snalažljivosti na putu, i tako zadobiva rijetko poštovanje od ljudi koji misle da žena nije sposobna za tako nešto.
Nakon rata, njen suprug i dalje živi nezavisniji život više nego što bi ona to voljela, i na kraju on prenosi sifilis na nju, iako on pati a nema vidljive posljedice toga. On priznaje da joj je prenio bolest, ali nije se izvinjavao zbog svoje nevjernosti. Ona se vraća nazad u Dansku i nakon tri godine liječenja vraća se na farmu, ali ovaj put ne želi da ima ikakve bračne odnose s njim. On se za sva vremena seli iz njene kuće nakon što je od nje dobio svotu novca.

Usjevi kahve počeli su pristizati ali je jako teško ostvariti profit. Ona traži od lokalnog plemena da rade na njenoj ​​farmi i na kraju oni završavaju živeći na njenim neobrađenim hektarima. Ona gradi školu i zapošljava učitelja za crnu djecu, nešto što je naišlo na neodobravanje mnogih engleskih doseljenika koji bi radije vidjeli starosjedioce da ostanu neobrazovani i izloženi manipulaciji.
Počela se zabavljati sa jednim lovcem, ali njeni osjećaji prema njemu nisu joj uzvraćeni i ubrzo potom on umire. Njegov partner (Robert Redford) postepeno postaje zaljubljen u nju, ali i ona gaji ista osjećanja prema njemu. On je iskren i vjeran, ali je vrlo nezavisan i živi život ispunjen avanturama u pustinji, međutim, sa žaljenjem konstatira prodor civilizacije. Ona želi da ga malo pripitomi, ali on puno putuje i dolazi i odlazi kad hoće.

Farma jedva uspijeva da opstane pošto se ona zadužuje od lokalnog kreditora. Njenu štalu sa usjevima zahvata požar, uzrokujući da ode u stečaj. Ona nije imala osiguranje jer se to u ta pionirska vremena smatralo bespotrebnim.
Njen ljubavnik umire u udesu sa privatnim avionom, a ona ga sahranjuje na svom imanju. Pošto je izgubila farmu i ljubavnika, njen život u Africi se završava, a ona odlazi da se više nikada ne vrati. Na kraju ona je otišla da piše knjige pod pseudonimom o svojim avanturama.

 Uloge 
 Meryl Streep - Karen
 Robert Redford - Denys
 Klaus Maria Brandauer - Bror
 Michael Kitchen - Berkeley
 Malick Bowens - Farah
 Joseph Thiaka - Kamante
 Stephen Kinyanjui - Kinanjui
 Michael Gough - Delamere
 Suzanna Hamilton - Felicity
 Rachel Kempson - gđa Belfield
 Graham Crowden - lord Belfield
 Leslie Phillips - sir Joseph
 Shane Rimmer - Belknap

 Nagrade 
 Oscari 
 Oskar za najbolji film
 Sydney Pollack - Oskar za najbolju režiju
 Stephen B. Grimes, Josie MacAvin - Oskar za najbolju scenografiju
 David Watkin - Oskar za najbolju fotografiju
 John Barry - Oskar za najbolju originalnu muziku
 Chris Jenkins, Gary Alexander, Larry Stensvold, Peter Handford - Oskar za najbolji zvuk
 Kurt Luedtke - Oskar za najbolji adaptirani scenarij

 BAFTA 
 David Watkin - najbolja fotografija
 Kurt Luedtke - najbolji adaptirani scenarij
 Tom McCarthy Jr., Peter Handford, Chris Jenkins - Najbolji zvuk

 Zlatni globus 
 Najbolja drama
 John Barry - najbolja originalna muzika
 Klaus Maria Brandauer - Najbolji sporedni glumac

 Ostale nagrade 
 John Barry - najbolja filmska muzika - BMI Film i TV nagrada
 David Watkin - najbolji fotograf - Britansko udruženje fotografa
 Meryl Streep - najbolja strana glumica - David di Donatello
 Sydney Pollack - najbolji strani film - David di Donatello
 Sydney Pollack - najbolji strani režiser - nagrada Udruženja italijanskih filmskih novinara
 Meryl Streep - najbolja glumica - nagrada Kruga filmskih kritičara Kansas Cityja
 Klaus Maria Brandauer - najbolji sporedni glumac - nagrada Kruga filmskih kritičara Kansas Cityja
 John Barry - najbolja filmska muzika - nagrada Kruga filmskih kritičara Londona
 Meryl Streep - najbolja glumica - nagrada Udruženja filmskih kritičara Los Angelesa
 David Watkin - najbolja fotografija - nagrada Udruženja filmskih kritičara Los Angelesa
 Klaus Maria Brandauer - najbolji sporedni glumac - nagrada Kruga filmskih kritičara New Yorka
 David Watkin - najbolja fotografija - nagrada Kruga filmskih kritičara New Yorka

 Zanimljivosti 
 Audrey Hepburn je bila prva koja je dobila ponudu za ulogu Karen Blixen. 
 Film je sniman u Africi, ali lokalni zakoni su zabranjivali upotrebu divljih životinja u filmu. Trenirani lavovi su bili uvezeni iz Kalifornije.
 Priča je isprva bila planirana kao projekat za Gretu Garbo. Tokom vremena, Orson Welles, David Lean i Nicolas Roeg pokušavali su da naprave film o Isak Dinesen (Karen Blixen). 
 Meryl Streep je vježbala njen naglasak slušajući stvarne snimke Isak Dinesen (Karen Blixen) kako čita svoje sopstvene radove.
 Dizajneri iz filmske ekipe koristili su originalni namještaj Isak Dinesen, koji ona nije nikad uspjela poslati nazad u Dansku nakon što je napustila Keniju.
 Pilot u sceni gdje jato flamingosa polijeću bio je sir Henry Dalrymple-White, bivši britanski pilot iz Drugog svjetskog rata koji se preselio u Keniju 1940-ih. Pilotirao je sve do svoje 80-te godine starosti.
 U jednoj sceni, Karen Blixen, putuje kroz opasni teren da doveze vagone sa snabdjevanjem za puk njenog muža. Tokom noći, lav napada jednog od volova a Karen pokušava da ga otjera svojim bičem. Meryl Streep je bilo obećano da će lav biti zavezan za jednu od njegovih šapa tako da on neće moći doći preblizu. Kad je scena bila snimana, lav uopšte nije bio svezan pa joj je prišao bliže nego što je ona to i očekivala; strah na njenom licu je bio stvaran.
 Robert Redford je isprva htio da glumi Denysa Fincha Hattona, kao Engleza. To je kasnije promijenio režiser Sydney Pollack, koji je osjećao da bi to bilo previše zbunjujuće za publiku. Redford je morao da popravi neke od svojih dijaloga koji su snimljeni ranije, kad je koristio engleski akcent.
 Meryl Streep je bila veoma nervozna cijelo vrijeme dok je glumila scenu u kojoj je prala kosu, a scena je bila snimana blizu nilskih konja koji su poznati po svojoj teritorijalnosti.
 Scenograf Stephen B. Grimes proveo je cijelu godinu dana gradeći imitat Nairobija iz 1913. i kuće Karen Blixen. Sve ovo je bilo izgrađeno jako blizu gdje je Blixen nekoć u stvarnosti i živjela. I taj distrikt danas nosi ime "Karen".
 Klaus Maria Brandauer je uvijek bio prvi izbor Sydneyja Pollacka da tumači ulogu Brora Blixena. Pollack je bio oduševljen njegovom ulogom u filmu Nikad ne reci nikad. 
 Film je objavljen 1985. što je označilo stogodišnjicu rođenja Karen Blixen.
 Scene sa radnjom u hladnoj Danskoj su ustvari snimane u sjevernoj Engleskoj.
 U stvarnosti, romansa između Karen i Denysa je bila malo drugačija nego na filmu. Oni su se upoznali u lovačkom klubu a ne u savani. On je zatim otišao dvije godine na vojnu dužnost u Egipat. On je počeo da leti i vozi turiste na safari nakon što se preselio da živi sa Karen, a nikako prije. Film nikako ne spominje da je Karen pobacila bebu. U stvarnosti, Karen Blixen je saznala o smrti njenog ljubavnika od nekih njenih prijatelja u Nairobiju.

 Kritike 

http://www.rottentomatoes.com/m/out_of_africa/

 Reference 

 http://www.imdb.com/title/tt000089755/
 Moja Afrika na amctv.com
 Kritika na Rottentomatoes.com

 Vanjski linkovi 


Kategorija:Filmovi iz 1985.
Kategorija:Američki biografski filmovi
Kategorija:Američki dramski filmovi
Kategorija:Filmovi na engleskom jeziku
Kategorija:Filmovi na svahiliju
Kategorija:Filmovi u režiji Sydneyja Pollacka
Kategorija:Zlatni globus za najbolji film – drama
Kategorija:Epski filmovi
Kategorija:Filmovi zasnovani na istinitim događajima
Kategorija:Filmovi zasnovani na romanu
Kategorija:Filmovi s radnjom u Keniji
Kategorija:Filmovi snimljeni u Engleskoj
Kategorija:Filmovi snimljeni u Keniji
Kategorija:Filmovi koji su dobili Oscar za najbolje miksanje zvuka
Kategorija:Filmovi koji su dobili Oscar za najbolju scenografiju
Kategorija:Filmovi koji su dobili Oscar za najbolju fotografiju
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Oscar za najbolju originalnu muziku
Kategorija:Filmovi Universal Picturesa
Kategorija:Američki filmovi
Kategorija:Filmovi koji su dobili Zlatni globus za najbolju originalnu muziku
Kategorija:Filmovi koji su dobili Zlatni globus za najboljeg sporednog glumca
Kategorija:Filmovi s radnjom u Danskoj